Държавен вестник, бр. 66, 2007 г., стр. 115

Б Р О Й  66
Д Ъ Р Ж А В Е Н   В Е С Т Н И К
С Т Р .  115
Преносима цистерна означава многорежимна цистерна с вместимост над 450 литра,
която се използва за превоз на вещества от класове 3 до 9. Преносимата цистерна
включва резервоар, съоръжен с експлоатационно и конструктивно оборудване, които
са необходими за превоза на опасни вещества. Преносимата цистерна трябва да може
да бъде напълвана и изпразвана без отстраняване на конструктивното є оборудване.
Тя трябва да притежава стабилизиращи елементи, които да са външни на резервоара,
като трябва да може да бъде вдигана в напълнено състояние. Тя трябва да е проек-
тирана предимно за натоварване на транспортно превозно средство или кораб и да е
съоръжена с плъзгачи, монтажни елементи или принадлежности, които да улесняват
механическата є обработка. За контейнерите-цистерни, вагоните-цистерни, неме-
талните цистерни и средноголемите контейнери за насипни товари ((IBCs) не се
счита, че попадат в рамките на определението за преносими цистерни.
Резервоар означава тази част на преносимата цистерна, която съдържа вещество-
то, предназначено за превоз (същинската цистерна), включително отвори и техни-
те затвори, но изключва експлоатационно оборудване или външно конструктивно
оборудване.
Експлоатационно оборудване означава измервателните прибори и съоръженията
за пълнене, изпразване, вентилиране, обезопасяване, подгряване, охлаждане и изо-
лиране.
Конструктивно оборудване означава армиращите, закрепващите, защитните и стаби-
лизиращите елементи, които са външни на резервоара.
Максимално допустимо работно налягане (MAWP) означава налягането, което не
трябва да бъде по-малко от най-голямото от долуописаните налягания, измерено в
горния край на резервоара, при работно положение:
(a) Максималното ефективно манометрично налягане, което е допустимо за резервоара
по време на пълнене или изпразване; или
(b) Максималното ефективно манометрично налягане, за което резервоарът е проекти-
ран, което не трябва да е по-малко от сумата на:
(i)
абсолютното парно налягане (bar) на веществото при температура от 65 °С, минус
1 bar;
(ii)
парциалното налягане (bar) на въздуха или други газове в незапълнения обем,
което се определя при максимална температура  на незапълнения обем, равна на
65 °С, както и на разширението на течността, дължащо се на увеличаване на сред-
ната температура на целия обем, равно на  tr—tf (tf = температурата на пълнене,
обикновено равна на 15 °С; tr = максимална средна температура на насипен товар,
равна на 50 °С).
Проектно налягане означава налягането, което трябва да се използва при изчисле-
нията, изисквани от признат код за съдове под налягане. Проектното налягане не
трябва да бъде по-малко от най-високото от следните налягания:
(a) Максималното ефективно манометрично налягане, което е допустимо за резервоара
по време на пълнене или изпразване; или
(b) Сумата от:
(i)
абсолютното парно налягане (bar) на веществото при температура от 65 °С, минус
1 bar;
(ii)
парциалното налягане (bar) на въздуха или други газове в незапълнения обем,
което се определя при максимална температура  на незапълнения обем, равна на
65 °С, както и на разширението на течността, дължащо се на увеличаване на сред-
ната температура на целия обем, равно на  tr—tf (tf —температура на пълнене,
обикновено равна на 15 °С; tr —максимална средна температура на насипен товар,
равна на 50 °С); и
(iii)
налягането на дъното, определено въз основа на статичните сили, специфицирани
в 6.7.2.2.12, но не по-малко от 0.35 bar.
(c) Две трети от минималното изпитателно налягане, специфицирано в приложимата
инструкция за преносима цистерна от 4.2.4.2.6.
Изпитателно налягане означава максималното манометрично налягане в горния
край на резервоара по време на провеждане на изпитанието на хидравлично налягане,
което е равно на не по-малко от 1,5 пъти проектното налягане. Минималното изпи-
тателно налягане за преносими цистерни, които са предназначени за специални ве-
щества, е специфицирано в приложимата инструкция за преносима цистерна, дадена
в 4.2.4.2.6.
Изпитание на херметичност означава изпитание, при което резервоарът и неговото
експлоатационно оборудване се подлагат на ефективно вътрешно налягане не по-
малко от 25 % от MAWP, като за целта се използва газ.